Document ID: 32002L0001

Direktiva Komisije 2002/1/ES
z dne 7. januarja 2002
o spremembi Direktive 94/39/ES v zvezi z krmili za živali za krepitev jetrne funkcije v primeru kroničnega obolenja jeter
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/74/EGS z dne 13. septembra 1993 o krme za posebne prehranske namene [1], nazadnje spremenjene z Direktivo 1999/29/ES [2], in zlasti člena 6(c) Direktive,
ob upoštevanju naslednjega:
(1) Z Direktivo 94/39/ES [3], spremenjeno z Direktivo 95/9/ES [4], je Komisija sprejela seznam predvidene uporabe krme za živali za posebne prehranske namene.
(2) Nadaljnje znanstvene raziskave so pokazale, da ni treba zmanjševati ali ublažiti stopnje maščob v krmi ki so namenjena za krepitev jetrne funkcije pri kroničnem obolenju jeter pri mačkih in psih. Pokazale pa so tudi, da bi bilo koristno na nalepki navesti, da mora biti živalim, ki se hranijo s tovrstno krmo, vedno na voljo tekočina.
(3) Direktivo 94/39/ES je torej treba ustrezno prilagoditi.
(4) Ukrepi iz te direktive so v skladu z mnenjem Stalnega odbora za krmo -
SPREJELA NASLEDNJO DIREKTIVO:
Člen 1
Priloga I k Direktivi 94/39/ES se spremeni v skladu s Prilogo k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 20. novembra 2002. O tem takoj obvestijo Komisijo.
Ko države članice sprejmejo te predpise se morajo sklicevati na to direktivo ali pa se nanjo sklicujejo ob uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 7. januarja 2002

Labels: 3
17
6